SUPLICHES - 13a DOMëNIA - Aaaa
Periun!
“Chël che ne tol nia süa crusc sön ël y ne me vëgn nia do, n’é nia dëgn de me.”
Chëstes parores de Gejú pê döres y ghira tröp.
I periun do la forza da vire aladô y da les mëte en pratica.
Al’invocaziun “Signur Gejú, tö amich dla jënt” respognunse: sideste amesa nos!
1. “Chël che ti ó plü bun a d’atri co a me n’é nia dëgn de me” dij Gejú. 
I periun che la Dlijia, y ince nosta comunité, se recordes da mëte Gejú dagnora amez. (chît)
Signur Gejú, tö amich dla jënt - sideste amesa nos!
2. Sc’i metun Gejú tl zënter, se möda te n iade nosta vita.
I periun ch’i sunse bugn da odëi le monn y da incunté la jënt cun i edli 
y cun i sentimënc de Gejú. (chît) Signur Gejú, tö amich dla jënt, – sideste amesa nos.
3. Gejú ressorí ó nes dé süa pesc. 
I periun do la pesc inanter i popui y do la reconziliaziun che pëia ia da vignun de nos. (chît) Signur Gejú, tö amich dla jënt, – sideste amesa nos.
4. Sc’i se metun al sorvisc de Dî, y ince al sorvisc di mëndri de nüsc fredesc, 
ne n’unse nia bria da se temëi da paié lassura. 
I periun do n cör generus por i arfamá y assetá che s’aspeta n aiüt da nos. (chît)
Signur Gejú, tö amich dla jënt, – sideste amesa nos.
5. “Chël che ne tol nia süa crusc y ne me vëgn nia do, n’é nia dëgn de mè”, dij Gejú.
I periun por chi che á de gran crusc da porté por maratia, desfortüna, plüra, desplajëis 
y incomprenjiuns. (chît) Signur Gejú, tö amich dla jënt, – sideste amesa nos.
6. “Y chël che ti dà a un di plü pici inće mâ n gote d’ega frësca da bëre, 
rovará pro so paiamënt.”
I periun che Idî ti retes a nüsc defunc le bëgn ch’ai á fat te süa vita. (chît)
Signur Gejú, tö amich dla jënt, – sideste amesa nos.
Dî y Pere, 
sc’i te periun tl inom de Gejú, savunse che te nes ascutes.
Al sozedes tüa orenté tl cil y söla tera, sëgn y por dagnora. Amen. 
ACLAMAZIUN - KYRIE
Signur Gejú Crist, tö nes as cherdé y t'os ch'i te gnunse do, mo nos tolun to invit ala lisiera


Kyrie eleison/Signur, pieté!
Signur Gejú Crist, tö nes mostres le tru dla vita, mo nos jun gonot plü ion por d'atri trus


Christe eleison/Crist, pieté!
Signur Gejú Crist, tö as impormetü da sté dagnora pro nos, y impó t'unse pücia crëta.


Kyrie eleison/Signur, pieté!
